बिथांनि उनाव बर’ थुनलाइ आफादनि आथिखालनि गाहाइ नेहाथारि प्रसान्त बर’जों बे उदां लाइजामनि सायाव टाइम8 बर’निफ्राय सोंथि खालामनाय जादोंमोन। गाहाइ नेहाथारि प्रसान्त बर’आ फोरमायो दि, 2017-2018आ बर’ थुनलाइ आफादनि लेङाइ आफागिरि महरै मुश्री कमला कान्त मुसाहारी बिथाङा बिबानाव दंमोन होननानै। बिथाङा गावनो बिबानआव थानाय समाव गासैबो बिथांखि लानायाव बाहागो लादोंमोन आरो रिज’लिउसनफोराव सागान होदोंमोन। मुसाहारी बिथाङा अजद होनाय समफोराव बिथाङाबो बिबानगिरि जानानै दंमोन अब्ला बिथाङा सोरनि सायाव अजदखौ होमारदों होनना। लोगोसे कमला कान्त मुसाहारी बिथाङा गावनि टुइटार एकाउन्टआव फोरमान महरै फोसावनाय डकुमेन्टआवबो बिथाङा गावनो सागान होनायखौसो नुनो मोन्दों होननानै फोरमायो।